Държавен вестник, бр. 16, 2018 г., стр. 137

БРОЙ  16	
Д Ъ Р Ж А В Е Н  В Е С Т Н И К 	
СТР.  137  
на персонала и не се поддават на дезактивация, 
като по тази причина стават непригодни за по-
нататъшно използване, се третират като радио-
активни отпадъци и се подменят.
23. При разливане на радиоактивни разтвори 
те се събират и отстраняват на подходящо място, 
а при разсипване на радиоактивен прах се из-
ключват вентилационните системи, които могат 
да предизвикат разпространение на радиоактивно 
замърсяване, и се вземат мерки за събиране и 
отстраняване на разсипания прах.
Приложение № 17 
към чл. 141, ал. 2
Средства за индивидуална защита и санитарно-
пропускателен режим при работа в контроли-
раните зони на ядрени съоръжения и обекти с 
открити източници
1. Професионално облъчваните лица, които 
работят в контролираната зона на ядрени съоръ-
жения или обекти с открити източници, трябва 
да са осигурени от съответните предприятия с 
основни и допълнителни средства за индивиду-
ална защита в зависимост от вида и класа на 
извършваните работи и от нивото и характера 
на замърсяванията с радиоактивни вещества 
на въздуха и повърхностите на помещенията и 
оборудването.
2. При извършване на работи в контролираната 
зона на ядрено съоръжение и при работи с открити 
източници професионално облъчваните лица са 
длъжни да използват основни и допълнителни 
средства за индивидуална защита в съответствие 
с вътрешните правила и процедури, установени 
от съответното предприятие. 
В зависимост от естеството на извършваните 
работи комплектите от основни и допълнителни 
средства за индивидуална защита включват:
а) спецоблекло за ежедневно ползване (работ-
ни комбинезони, костюми, престилки, халати, 
панталони, бельо, шапки, чорапи);
б) спецоблекло за кратковременно ползване 
(от нетъкани материали – работни комбинезони 
и костюми; от слоести и полимерни матери-
али – полухалати, полукомбинезони, куртки, 
престилки, мушами, чехли, бахили);
в) средства за защита на дихателните ор-
гани – филтриращи респиратори, противога-
зи, автономни изолиращи дихателни апарати, 
шлангови изолиращи дихателни апарати – по-
лулицеви и целолицеви маски, пневмошлемове, 
пневмокуртки);
г) изолиращи костюми – шлангови изолиращи 
костюми (пневмокостюми), автономни изолира-
щи костюми (скафандри);
д) средства за защита на краката – основ-
ни дезактивируеми спецобувки, допълнителни 
спецобувки (гумени или пластикатови обувки, 
ботуши, галоши, гамаши); 
е) средства за защита на ръцете – ръкавици, 
гумени ръкавици, латексови ръкавици, специални 
ръкавици и наръкавници с оловен еквивалент, 
защитни кремове;
ж) средства за защита на очите – очила, 
щитове;
з) средства за защита на главата – каски, 
шлемове, барети, качулки.
Не се допуска използването на лично работно 
облекло и лични дрехи при работа в контроли-
раните зони на ядрени съоръжения и обекти с 
открити източници.
3. В зависимост от спецификата на извърш-
ваните работи в контролираната зона на ядрено 
съоръжение или обект с открити източници ос-
новните средства за индивидуална защита може 
да включват по преценка на предприятието:
а) работни комбинезони или костюми (куртки 
и панталони), престилки или халати;
б) бельо, шапки, чорапи, ръкавици;
в) спецобувки, кърпи за тяло, кърпички за 
еднократна употреба;
г) филтриращи респиратори, полулицеви 
маски, целолицеви маски, пневмошлемове, 
пневмокостюми. 
Към допълнителните средства за индиви-
дуална защита се причисляват: полухалати, 
комбинезони, куртки, наръкавници, престилки, 
мушами, изработени от пластмасови материали 
или материали с полимерно покритие; защитни 
очила, каски и шлемове; гумени и пластикатови 
спецобувки и ботуши; гумени и латексови ръка-
вици; противогази; автономни дихателни апарати 
(кислородни апарати и кислородни скафандри).
4. При работи от II клас с открити източници 
и при отделни работи от III клас професионално 
облъчваните лица са длъжни да използват прес-
тилки, халати, шапки, ръкавици, леки обувки и 
при необходимост средства за защита на диха-
телните органи.
5. Средствата за индивидуална защита се из-
работват от лесно дезактивиращи се материали 
или се използват такива за еднократна употреба.
6. Средствата за защита на дихателните органи 
и изолиращите костюми се използват при работа 
във въздушна среда, съдържаща радиоактивни 
газове, пари и/или аерозоли с концентрации 
над допустимите граници за професионално 
облъчвани лица (при ремонтни или заваръчни 
работи с радиоактивно замърсено оборудване, 
при работа в помещения, където има изтичане 
на газообразни или течни радиоактивни веще-
ства, при манипулации с радиоактивни прахове 
или течности, при изпаряване или събиране на 
радиоактивни разтвори, при ликвидиране на 
радиационни аварии или в други случаи, когато 
радиационната обстановка налага да се предпри-
емат мерки за защита на дихателните органи).
Изолиращи костюми за индивидуална защита 
на дихателните органи се използват във всички 
случаи, когато филтриращите защитни средства 
не могат да осигурят радиационна защита на 
професионално облъчвани лица при работа с 
открити източници, при специфични ремонтни 
или технологични операции или при ликвидиране 
на радиационни инциденти и аварии.
7. Професионално облъчваните лица, които 
работят с радиоактивни разтвори и прахове 
или които почистват и деактивират помещения 
за работа с открити източници, са длъжни да 
използват необходимите допълнителни средства 
за индивидуална защита, съобразено с вида и ак-
тивността на радиоактивните вещества и с нивата 
и характера на радиоактивните замърсявания.